Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 143/13/7712	Svidník, 28.5.2013
EEČ : 2-60-25-2013

U Z N E S E N I E

Trestná vec:	obvinená XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 28.02.2013 o 18.00 hod. viedla v Stropkove po ulici Bokšanskej smerom k obci Baňa osobné motorové vozidlo zn. Peugeot 405 evidenčného čísla SP 004AI, pričom počas jazdy neprispôsobila rýchlosť vozidla dopravnej situácii a na zľadovatenej vozovke v dôsledku brzdenia dostala šmyk, vedenie vozidla nezvládla a pravou bočnou časťou vozidla narazila do okrasných stromčekov a následne do plynovej prípojky s následnym únikom plynu, pričom poškodením plynovej prípojky a únikom plynu spôsobila SPP -  distribúcia a.s. Bratislava škodu vo výške 838,88  eur

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Okresného dopravného inšpektorátu XXXXX sp.zn. ORP-12/DI-SK-2013 zo dňa 25.03.2013 bolo začaté trestné stíhanie a súčasne vznesené obvinenie XXXXX pre prečin poškodzovanie a ohrozovanie prevádzky všeobecne prospešného zariadenia podľa § 288 ods. 1 Tr. zák. Trestného činu sa mala dopustiť tak, ako je to uvedené vo výrokovej časti tohto uznesenia. 
	Dňa 15.05.2013 mi poverený príslušník PZ predložil vyšetrovací spis s návrhom na podanie obžaloby na obvinenú XXXXX pre uvedený prečin. 
	Po preskúmaní vyšetrovacieho spisu som zistil, že skrátené vyšetrovanie je vedené pre prečin, na ktorý zákon ustanovuje trest odňatia slobody,ktorého horná hranica je 6 mesiacov. 
	Ďalej som zistil, že obvinená v rámci svojho výsluchu vyhlásila, že spáchala skutok, za ktorý je trestne stíhaná a prehlásila, že dáva súhlas na podmienečné zastavenie trestného stíhania. Napriek tomu, že poistnú udalosť nahlásila príslušnej poisťovni spôsobenú škodu SPP - distribúcia, a.s. Bratislava uhradila v celom rozsahu. 
	To, že obvinená spôsobenú škodu uhradila vyplýva aj z poštového poukazu na účet, podacie číslo 85016, ktorý je súčasťou vyšetrovacieho spisu. 
	Podľa § 216 ods.1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a/ vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b/ nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné opatrenia na jej náhradu,
c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
	Nakoľko obvinená spĺňa podmienky pre postup podľa citovaného ustanovenia Trestného poriadku rozhodol som tak, ako je to uvedené vo výrokovej časti tohto uznesenia. 
	V zmysle ustanovenia § 216 ods. 2 Tr. por. bola obvinenému určená skúšobná doba podmienečného zastavenia trestného stíhania v trvaní 1 (jeden) rok.
	Ak obvinená v priebehu skúšobnej doby povedie riadny život, rozhodne orgán, ktorý trestné stíhanie v prvom stupni podmienečne zastavil, ža sa obvinená osvedčila. Inak rozhodne, a to prípadne aj počas skúšobnej doby, že sa v trestnom stíhaní pokračuje (§ 217 ods. 1 Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hrebeňák
prokurátor